Bizdə də var, sizdə də var
Bir qaç ərbabi-həya sizdə də var, bizdə de var. 
Hədəfi-tiri-qəza sizdə də var, bizdə də var. 
Nəfsi-mənhusi üçün müttəsil hər cildə girən 
Aşiqi-zövqü-səfa sizdə də var, bizdə də var. 
Sanma biganə məni xoş görünən halınıza, 
Toqi-zənciri-bəla sizdə də var, bizdə də var. 
Bigünah kəsləri mührumi-səadət eləyen 
Qəlbsiz əhli-cəfa sizdə də var, bizdə de var.
Mərifət qanmayan erbabi-rəyasət min-min 
Qan udan əhli-ziya sizdə də var, bizdə də var. 
Sanma səhvən özünü mehri-məhəbbət kanı, 
Ədəmi mehri vəfa sizdə də var, bizdə də var. 
Vətənin satmayan, əhbabinə təqdim eləyən 
Şanlı ərbabi-səxa sizdə də var, bizdə də var. 
Gərçi bizlər elədik qibleyi-aləm tərkin 
Təzədən xan, bəy, ağa sizdə də var, bizdə də var. 
Müstəbidlik bəşərin mayeyi-zatində imiş,
Qan içən Şümri-dəğa sizdə də var, bizdə de var. 
Derler ərzi-bəşər axır olacaqdır cənnət 
Boylə bir zənni-xəta sizdə də var, bizdə de var.
Şeirlər